สวัสดีครับ ผมมีพสพกับแฟนเมื่อคืนวันที่23 มิถุนายนประมาณเที่ยงคืน(สวมถุงยางอนามัย) แล้วเสร็จพอดึงออกถุงยางคาอยู่ในช่องคลอด แฟนต้องล้วงดึงออกมา พบว่าปากถุงมีน้ำอสุจิคาอยู่ แล้วก็รีบไปล้างและกินยาคุมฉุกเฉินภายในเวลา1ชั่วโมงหลังมีพสพเลย อยากทราบว่ามีโอกาสท้องมากไหมครับ กี่เปอร์เซนต์ (แฟนผมมีประจำเดือนล่าสุด28เดือนพฤษภา จะเป็นช่วงตกไข่หรือปล่าวครับ) เครียดมากๆครับ
สวัสดีค่ะ หากถุงยางอนามัยหลุดคาอยู่ในช่องคลอด ก็จะมีโอกาสตั้งครรภ์ได้ อย่างไรก็ตาม หากได้ทานยาคุมฉุกเฉินภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 95% ดังนั้น โอกาสในการตั้งครรภ์จึงถือว่ามีน้อยอยู่ค่ะส่วนการที่ประจำเดือนมา 28 พ.ค. แล้วมีเพศสัมพันธ์ในวันที่ 23 มิ.ย. ก็ไม่น่าใช่ช่วงไข่ตก และอาจเป็นช่วงระยะปลอดภัยด้วย หากโดยปกติมีระยะห่างระหว่างรอบประจำเดือนที่ไม่นานเกิน 30 วันค่ะหลังจากนี้ ก็ควรรอดูว่าจะมีประจำเดือนมาหรือไม่ หากมา ก็แสดงว่าไม่มีการตั้งครรภ์เกิดขึ้นค่ะ ทั้งนี้ ยาคุมฉุกเฉินอาจมีผลทำให้ประจำเดือนเลื่อนออกไปได้ค่ะ